**Kestävä kaupunki –ohjelman ohjausryhmä** **Muistio
14.12.2023**

**Aika** 14.12.2023 klo 15-17

**Paikka** Läsnä (YM nh Tähtitaivas, Aleksanterinkatu 7) taiTeams-kokous, linkki kalenterikutsussa

**Kokoukseen kutsutut:**

**Ohjausryhmän jäsenet (suluissa varajäsen):**

ympäristöneuvos, yksikön päällikkö Samuli Alppi, *puheenjohtaja*, Ympäristöministeriö

~~kestävän kehityksen johtaja Pasi Laitala,~~ *~~varapuheenjohtaja~~* (kestävän kehityksen päällikkö Helena Kyrki), Espoon kaupunki

~~strategiajohtaja Markus Kühn~~ (tiimipäällikkö Heikki Salmikivi), Helsingin kaupunki

kaupunkirakennejohtaja Tarja Majuri ~~(yhdyskuntajohtaja Mikko Keränen)~~, Hämeenlinnan kaupunki

~~kunnanjohtaja Marjukka Manninen (elinvoimajohtaja Helena Illikainen), Iin kunta~~

~~kaupunginarkkitehti Leila Strömberg~~ (asumisen asiantuntija Piia Sipinen), Jyväskylän kaupunki

apulaiskaupunginjohtaja Jari Kyllönen ~~(strategiajohtaja Sirpa Lätti-Hyvönen)~~, Kuopion kaupunki

kaupunkikehitysjohtaja Olli Alho ~~(ympäristöjohtaja Elina Ojala)~~, Lahden kaupunki

ympäristöjohtaja Ilkka Räsänen ~~(sidosryhmäjohtaja Johanna Väyrynen), Lappeenrannan kaupunki~~

~~kärkihankejohtaja Björn Grönholm~~ (ilmastojohtaja Risto Veivo), Turun kaupunki

~~kaavoituspäällikkö Anne Olkkola~~ ~~(asemakaava-arkkitehti Petteri Erling),~~ Tuusulan kunta

erityisasiantuntija Maria Torttila ~~(liikenneneuvos Hanna Perälä)~~, Liikenne- ja viestintäministeriö

~~neuvotteleva virkamies Heli Hätönen~~ (neuvotteleva virkamies Vesa Pekkola), Sosiaali- ja terveysministeriö

erityisasiantuntija Olli Voutilainen, Työ- ja elinkeinoministeriö

~~johtava asiantuntija, kestävän kehityksen toimikunnan pääsihteeri Eeva Furman~~ (johtava asiantuntija Taru Savolainen), Valtioneuvoston kanslia

erityisasiantuntija Lotta Mattsson ~~(budjettineuvos Armi Liinamaa)~~, Valtiovarainministeriö

neuvotteleva virkamies Taina Nikula, Ympäristöministeriö

**Ohjelmatiimi, ympäristöministeriö**

ohjelmapäällikkö Virve Hokkanen

~~suunnittelija Annukka Värtö,~~ *~~sihteeri~~*

erityisasiantuntija Suvi Anttila

neuvotteleva virkamies Olli Maijala

**Asiat**

1. **Kokouksen avaus**
Puheenjohtaja avasi kokouksen ja todettiin läsnäolijat.
2. **Asialistan ja edellisen kokouksen pöytäkirjan hyväksyminen**

Hyväksyttiin kokouksen asialista ja edellisen kokouksen pöytäkirja.

1. **Ohjelman tuloskatsaus ja loppuarvioinnin tulokset (liitteet 1 ja 2)**

Virve esitteli koko ohjelman ja vuoden 2023 lopulla päättyneiden hankkeiden tulokset ja Suvi ja Olli täydensivät esitystä. Vuoden lopulla päättyivät haastekimpputyö (kaupunkisuunnittelu, kaupunkivihreä, sosiaalinen kestävyys) ja johtamisen kehitystyö (kestävän kaupunkikehityksen indikaattorit, keke-budjetointi, kestävyystoimien ristikkäisvaikutusten arviointi). Tuloksia on levitetty tulosseminaarein sekä koottu neljään temaattiseen tuloskoosteeseen ja sähköiseen esitteeseen ja tulossa on myös kunnille suunnattu kooste ohjelman skaalattavimmista ratkaisuista:

* + [1: Tietoa ja testattuja ratkaisuja kaupunkien viherympäristöistä](https://kestavakaupunki.fi/documents/100251420/0/231107_kestava_kaupunki_tuloskooste_1_A4_FINAL.pdf/e0be8124-4834-f5f7-cc40-663c9398366a/231107_kestava_kaupunki_tuloskooste_1_A4_FINAL.pdf?t=1700135000026)
	+ [2: Tietoa ja työkaluja kestävän kehityksen johtamiseen](https://kestavakaupunki.fi/documents/100251420/0/231107_kestava_kaupunki_tuloskooste_2_A4_FINAL.pdf/150ed3ed-5f9e-a517-f391-e59dead2800c/231107_kestava_kaupunki_tuloskooste_2_A4_FINAL.pdf?t=1700135029917)
	+ [3: Tietoa ja testattuja ratkaisuja sosiaaliseen kestävyyteen](https://kestavakaupunki.fi/documents/100251420/0/231107_kestava_kaupunki_tuloskooste_3_A4_FINAL.pdf/392721c5-af22-1372-81b0-69b51b42d6c3/231107_kestava_kaupunki_tuloskooste_3_A4_FINAL.pdf?t=1700135058046)
	+ [4: Tietoa ja testattuja ratkaisuja kestävän kaupungin suunnitteluun](https://kestavakaupunki.fi/documents/100251420/0/231107_kestava_kaupunki_tuloskooste_4_A4_FINAL.pdf/dbe6a6e1-c50c-9521-6794-ed95441be065/231107_kestava_kaupunki_tuloskooste_4_A4_FINAL.pdf?t=1700135105820)
	+ [Esite](https://www.esitteemme.fi/kestavakaupunki/WebView/)
	+ Kaikki hankkeet tuloksineen löytyvät nettisivuilta [www.kestavakaupunki.fi/ratkaisut](http://www.kestavakaupunki.fi/ratkaisut)

Toimiin on käytetty 4,5 M€ valtion rahoitusta 1 M€ muiden tahojen rahoitusta. N. 80 hankkeeseen on osallistunut 95 kaupunkia ja kuntaa, 7 ministeriötä ja n. 70 muuta organisaatiota. Ohjelmassa on järjestetty n. 90 avointa tapahtumaa, joihin on osallistunut lähes 4000 henkilöä, sekä lukuisia pienempiä tapahtumia. X (ent. Twitter) -tilillä on n. 1300 seuraajaa ja Virtuaalikortteli-alustalla yli 900 käyttäjää. Nettisivut ja Virtuaalikortteli pyritään säilyttämään kahden vuoden ajan, Twitter-tili ja uutiskirje lopetetaan. Hankkeiden julkaisut kootaan myös valtioneuvoston Hankeikkunaan.

Ohjausryhmälle on toimitettu kokousmateriaalin liitteenä loppuarviointiraportti sekä tiivistys sen johtopäätöksistä ja suosituksista, jotka olivat pääosin samoja kuin edellisessä kokouksessa käsitellyn loppuarvioinnin väliraportin johtopäätökset ja suositukset.

1. **Kestävän kaupunkikehityksen tulevaisuus (liite 1)**

Todettiin, että nykyinen Orpon hallituksen hallitusohjelma pyrkii tunnistamaan kaupunkien vahvan roolin, edistää valtion ja kaupunkien reilua kumppanuutta ja tavoittelee kuntien erot huomioivia ratkaisuja. Kumppanuuden välineinä toimivat mm. MAL-sopimukset, ekosysteemisopimukset, kuutoskaupunkien yhteistyöallianssi ja keskuskaupunkien teemasopimukset. Esimerkiksi valtion ja kaupunkien kumppanuusohjelmien määrä on kuitenkin huomattavasti vähenemässä.

Keskusteltiin siitä, miten kestävän kaupunkikehityksen työ jatkuu ohjausryhmän organisaatioissa ja miten voimme jatkossa edistää ohjelman tulosten hyödyntämistä ja kestävää kaupunkikehitystä. Todettiin, että kaupunkien näkökulmasta hallitusohjelman tarjoama taustatuki on riittämätön. Kaupungit pyrkivät vahvistamaan rooliaan kestävän kaupunkikehityksen edistäjinä sekä yhteistyössä valtion kanssa että kaupunkien keskinäisen kansallisen että kansainvälisen yhteistyön kautta. Valtion ja kaupunkien välinen yhteistyö jatkuu mm. kaupunkipolitiikan yhteistyöryhmissä, valtion ja seutujen välinen yhteistyö MAL-teemoissa, erityisesti kestävän liikenteen teemassa, ja ilmastomissiokaupungit ja suurten kaupunkien SDG-verkosto ovat hyödyllisiä kaupunkien keskinäisen yhteistyön foorumeja. EU-rahoituskanavia voitaisiin hyödyntää kaupunkikehityksen tukena nykyistä tehokkaammin.

Ohjelman todettiin olleen kustannustehokas ja ketterä kaupunkipolitiikan yhteistyöväline, jonka ansioita ovat olleet laaja-alainen kestävyystarkastelu, yhteistyön voima sekä uudet työtavat ja menetelmät. Ohjelmassa tehty kestävyyden johtamisen kehitystyö nähtiin tärkeänä ja tuloksia halutaan viedä eteenpäin myös kuutoskaupunkien SDG-verkostossa. Valtiolta toivottiin kannustusta kestävän kaupunkikehityksen indikaattoreiden käyttöönottoon, jotta seurannasta tulisi kaupungeissa tasalaatuista ja vertailtavaa. Kestävyyden eri ulottuvuuksien monipuoliseen edistämiseen halutaan panostaa myös jatkossa ja huolta herätti erityisesti se, miten sosiaalinen kestävyys tulee huomioitua ilman ohjelmayhteistyön tukea. Tulevaisuudessa ministeriöiden kestävän kaupunkikehityksen toimien vaikuttavuutta voisi vahvistaa parempi koordinaatio valtion organisaatioiden välillä. Mielikuvat kaupungeista ovat usein kasvulähtöisiä, mutta historialliset kaupunkisuunnitteluideat ovat olleet ennen kaikkea sosiaalisia. Millainen olisi uusi sosiaalisesti kestävän kehityksen malli? Nouseva kestävyysteema voisi olla myös kulttuurinen kestävyys.

1. **Kokouksen päättäminen**

Kiitettiin osallistujia erinomaisesta yhteistyöstä ja toivottiin, että verkostoja ja yhteistyötä voidaan ylläpitää myös ohjelman päättymisen jälkeen! Ohjelmaa ja kestävää kaupunkikehitystä koskevissa asioissa voi olla jatkossakin yhteydessä ympäristöministeriössä Virveen, Suviin ja Olliin.

Päätettiin kokous.